Natura 2000

Natura 2000 היא מערכת של אזורים להגנת הטבע בשטח האיחוד האירופי. המערכת מורכבת מרשימת אזורי שימור מיוחדים ורשימת אזורי הגנה מיוחדים אשר כל אחד מהם בהתאמה מוגן על פי חקיקה אירופית להגנת צמחים בעלי חיים<ref></ref> וציפורים<ref></ref> בסכנת הכחדה. המערכת כוללת אזורים יבשתיים וימיים גם יחד.

== היסטוריה ==
במאי 1992 אימצו ממשלות הקהילה האירופית חקיקה שנועדה להגן על בתי הגידול ומינים בסכנה ביותר בכל רחבי אירופה. חקיקה זו השלימה חקיקה קודמת שהתייחסה להגנה על ציפורים כבר בשנת 1979 ויחדיו הם יוצרים את התשתית למערכת השטחים המוגנים של Natura 2000.

החקיקה על ציפורים בסכנת הכחדה מחייבת הקמת אזורי הגנה מיוחדים לציפורים. החקיקה העוסקת בבתי הגידול מחייבת באופן דומה קביעת אזורים בעלי חשיבות קהילתית אשר בהסכמת הנציבות האירופית הופכים לתחומי שימור מיוחדים המיועדים למינים שאינם ציפורים, ולסוגי בתי גידול (למשל סוגי יער מסוימים, אזורי מרעה, ביצות וכו'). אזורי ההגנה המיוחדים ואזורי השימור המיוחדים יוצרים יחדיו את מערכת השטחים המוגנים של Natura 2000.

יתר על כן, רשת Natura 2000 היא תרומתו של האיחוד האירופי ל"רשת הברקת" של אזורים בעלי עניין מיוחד לשימור שהוקמה במסגרת אמנת ברן לשמירת חיות הבר האירופיות ובתי הגידול הטבעיים.

כתנאי להצטרפות לאיחוד האירופי, המדינה המועמדת חייבת להציג הצעות לאתרים שיצטרפו למערכת Natura 2000, בדומה לאתרים הקיימים כבר במדינות החברות. האתרים המועמדים להיכלל במערכת נבחנים על ידי המדינות החברות והנציבות האירופית. בחלק מן המדינות המועמדות לאיחוד קיימים שטחים גדולים המתאימים להיות חלק ממערכת השימור, אולם יישום החקיקה במדינות אלה נתקל לא אחת בקשיים.

החקיקה להגנה על בתי גידול מחלקת את שטח האיחוד האירופי לתשעה אזורים ביו-גאוגרפיים<ref>[http://ec.europa.eu/environment/nature/natura2000/sites_hab/biogeog_regions/index_en.htm Natura 2000 Habitats Directive Sites according to Biogeographical Regions] last retrieved 31-10-14</ref> כל אחד מהם בעל ייחוד אקולוגי משלו. אתרי Natura 2000 נבחרים על פי התנאים בכל אזור ביוגאוגרפי, ולכן האתרים הנבחרים מייצגים מינים וסוגי בתי גידול בתנאים טבעיים דומים במספר מדינות.

לכל אתר במערכת Natura 2000 קיים זיהוי ייחודי במערכת הנקרא טופס נתונים סטנדרטי. טופס זה משמש כהפניה חוקית בעת שנערכת הערכת ניהול המינים ובתי הגידול. מציג Natura 2000<ref>[http://natura2000.eea.europa.eu/ Natura 2000 network viewer] last retrieved 31-10-14</ref> הוא כלי לבדיקת הרשת ונותן גישה לכל טופס נתונים סטנדרטי.

== מצב נוכחי ==
נכון לשנת 2017, במערכת Natura 2000 קיימים 27,312 אתרים בשטח יבשתי 787,606 קמ"ר (כ-18 אחוז מאדמות מדינות האיחוד) ובשטח ימי של 360,350 קמ"ר<ref>[http://ec.europa.eu/environment/nature/natura2000/barometer/index_en.htm Natura 2000 Barometer] last retrieved 14 July 2017.</ref> והיא כוללת כמעט את כל האזורים שנועדו לשימור בסביבה היבשתית של האיחוד האירופי. תהליך ייעוד שטחים לשימור נתקל לא אחת בקשיים, כפי שניתן ללמוד מהליכים שננקטו על הפרת חוקי השימור נגד מדינות החברות.<ref>[http://ec.europa.eu/environment/legal/law/press_en.htm European Commission website] last retrieved 31-10-14</ref> אף כי ייעוד השטחים לשימור כמעט והושלם, בתחום ניהול ואכיפת ההגנה ההתקדמות איטית יותר ולאתרים רבים חסרות תוכניות ניהול.<ref></ref> התכנית ספגה ביקורת מצד יזמים, חקלאים ופוליטיקאים אשר הביעו חשש כי שימור בתי הגידול, צמחים ובעלי חיים עלול לעכב פיתוח.<ref></ref>

בתחום שימור האזורים הימיים המערכת עדיין רחוק מהשלמה כפי שנקבע על ידי הנציבות האירופית כ"אתגר מרכזי למדיניות המגוון הביולוגי של האיחוד האירופי בשנים הבאות".<ref>[http://ec.europa.eu/environment/nature/natura2000/marine/index_en.htm European Commission Natura 2000 in the marine environment] last retrieved 31-10-14</ref>

אתרים במערכת Natura 2000 עשויים להיות שונים מאוד באופיים זה מזה. אין מדובר בשמורות טבע האוסרות על שימוש כלשהו של בני אדם. באתרים רבים קיימים שטחים מעובדים, מיוערים ובחלקם אף אזורים עירוניים. קיימים גם אזורים בהם אין פעילות אנושית קבועה. הנציבות האירופית פיתחה הנחיות ביחס לקשר בין Natura 2000 לאזורי בר המהווים כ־13% מהמערכת.<ref>[http://ec.europa.eu/environment/nature/natura2000/wilderness/index_en.htm European Commission Wilderness in Europe] last retrieved 31-10-14</ref> ההנחיות נכתבו בתגובה לדו"ח של חברי הפרלמנט האירופי בשנת 2009 שקרא להגנה נוספת על אזורי הבר של אירופה.<ref>[http://www.europarl.europa.eu/news/public/story_page/064-47957-033-02-06-911-20090202STO47940-2009-02-02-2009/default_en.htm MEPs Respond to Call to Protect Europe] last retrieved 04-02-09</ref>
<gallery widths="200">
קובץ:NATURA 2000 Gebiet Haslauer Moor.jpg|שלט המזהה "אזור Natura 2000" באוסטריה
קובץ:Natura2000belgiumLesse.jpg|שלט המזהה אתר Natura 2000 בבלגיה.
קובץ:Schild Natura 2000 Lieberoser Endmoraene und Staakower Laeuche 01.JPG|שלט המזהה "אזור מוגן אירופי" (אזור מיוחד לשימור Lieberoser Endmoräne und Staakower Läuche) בגרמניה
קובץ:Foloi oak forest.JPG|יער האלונים Foloi ביוון הוא אתר Natura 2000.
קובץ:Castro Verde Countryside2.JPG|קסטרו ורדה, אתר Natura 2000 בפורטוגל
קובץ:Morava small lake.jpg|אזור Natura 2000 בסלובקיה
קובץ:Näverkärr skugga.jpg|Näverkärr בשוודיה, הוא אתר Natura 2000.
קובץ:1109 Wielki Karw Odra.jpg|יישוב Natura 2000 בפולין (שפך לגונה של אודר ושצ'צ'ין)
קובץ:Oostvaardersplassen cattle.jpg|Oostvaardersplassen הוא אתר Natura 2000 בהולנד.
</gallery>

== הגברת המודעות ל-Natura 2000 בציבור ==
מערכת Natura 2000 אינה ידועה ומוכרת לרבים מאזרחי האיחוד האירופי; בשנת 2013 רק 11% מהאזרחים הכירו את המערכת.<ref></ref> כחלק מתוכנית השימור, הנציבות האירופית התחייבה להעלות את המודעות למערכת Natura 2000 ולחשיבות השמירה על המגוון הביולוגי בקרב הציבור.

=== יום Natura 2000 ===
על מנת להעלות את המודעות בציבור למערכת Natura 2000, נקבע כי ב-21 במאי מדי שנה יצוין "יום Natura 2000", יום אחד לפני היום הבינלאומי למגוון ביולוגי המצוין בעולם ב־22 במאי.<ref></ref>

בשנת 2013 צוין לראשונה יום Natura 2000. מאז, בכל 21 במאי ובשבועות הקודמים למועד זה, מתקיימות פעולות להגברת המודעות בכל רחבי אירופה. כך לדוגמה, בשנת 2014, ילדי בית הספר ופוליטיקאים ברחבי האיחוד האירופי נקראו לחקות תנועת פרפרים ולהעלות את תמונותיהם למדיה החברתית כדי לעורר מודעות.<ref></ref>

=== פרס Natura 2000 ===
בשנת 2013 נוסד פרס Natura 2000<ref></ref> על ידי הנציבות האירופית והפרסים הראשונים בשנת 2014. הפרס השנתי נועד להעלות את המודעות לרשת Natura 2000, לציין מצוינות ולעודד שיתוף פעולה בין אנשים העובדים באתרי Natura 2000.

הפרסים מוענקים לעובדים במערכת או לאלה הפועלים להעלאת המודעות לגבי Natura 2000, בחמש קטגוריות שונות: שימור; יתרונות חברתיים-כלכליים; תִקשׁוֹרֶת; התאמה בין אינטרסים ותפיסות; שיתופי פעולה בין מדינות. בשנה הראשונה נבחרו הזוכים מבולגריה, רומניה, צ'כיה, בלגיה וספרד.

== קישורים חיצוניים ==

* 
* [http://natura2000.eea.europa.eu Natura 2000 Viewer - מפה אינטראקטיבית (סוכנות הסביבה האירופית)]
* [http://ec.europa.eu/environment/nature/natura2000/awards/ פרס Natura 2000]

==הערות שוליים==

קטגוריה:שמירת טבע
קטגוריה:האיחוד האירופי: חוק ומשפט